شەفەق نیوز/ لەی دویاییە، ژنەیل لە فرەی پیشە و کارەیل بەوینە هاوبەش پیاوەیل، و دی پاپای رسوومەیل کۆمەڵگا نیین ک لەنوایان بوینەسە ریگریگ.
دالیا حاجی شبلی (٣٩ ساڵان) خاوەن چێشتخانەی (پەپوولەی دێریک) لە شار دێریک لە باکوور و خوەرهەڵات سوریا، ئەرا ئاژانس شەفەق نیوز ئووشێد: بەهرەی ئاشکردن و هەست تایبەتیگ لە خوەراکە جەماوەریەکان دیرم، و تەما داشتم چێشتخانەیگ ئەرا خوەم واز بکەم و خوەم سەرپەرشتیاریی بکەم.
شبلی وتیش: وە پشتگیریکردن خیزانەگەم و هەمیش نووسینگەی ژن لە شارەوانی دێریک ئی چێشتخانە واز کردم، و وەرجەیە لە جێشنخانەیگ تر کار کردم و ئەو کارە فرە سوود لەلی گردم تا بتوێنم ئی کار نووە ئەنجام بیەم.
وتیش؛ پەپوولەی دێریک وەکادریگ ژنانە کار کەێد، هەفت ژن لەناوی جووراجور خواردن دروس کەن.
شبلی باس لە دویاچگن کارەگە لەی دویاییە کرد لەوەر بەرزەوبوین دۆلار وگرانی بازاڕەگە.
و دیاری کرد ک گشت چینەیل کۆمەڵگاگە خوەشیان لە خواردنەگەی هات، وەلی ئیسە تەنیا دەوڵەمەنەیل روی وەرەو پی کەن.
ژنەیل لە شار دێریک هاوبەشی وەگەرد پیاوەیل لەگشت کار و پڕۆژەیل کەن، وەتایبەت لە دامەزراوە مەدەنیەکان و سەربازیەکان لە ئیدارەی سەروەخوەیی لە باکوور و خوەرهەڵات سوریا.
